《宿玉山布政分司值雨言怀》
明代·江源

微省清宵寂不哗，北风如割透窗纱。慈乌绕树呼寒雨，童子挑灯落夜花。

怀玉夜寒更漏永，邯郸枕暖旅魂赊。可怜贾岛忘情甚，却望并州即是家。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。